OpenLLM-France/wikimedia huggingface dataset:
# LibRaw

LibRaw és una biblioteca per a llegir els fitxers RAW de les càmeres digitals que admet pràcticament tots els formats raw. Es basa en el codi font de Dcraw, amb modificacions i "està pensat per a incrustar en convertidors raw, analitzadors de dades i altres programes que utilitzen els fitxers RAW com a dades font". Essent un programari lliure i de codi obert sota llicéncia GNU LGPL.
LibRaw està disponible per a Windows, macOS, Linux i FreeBSD. Està inclòs en moltes distribucions de Linux com Arch Linux, Debian, Fedora, Gentoo Linux, openSUSE, Slackware i Ubuntu.
Entre el programari que empra LibRaw hi ha software lliure i privatiu el digiKam, gThumb, Gwenview, EasyHDR, OpenImageIO, Siril, KStars i Topaz Studio.

## Enllaços externs

* Lloc web de LibRaw (anglès)
* LibRaw a GitHub (anglès)

## Referències

* ↑ «LibRaw/LibRaw», 16-09-2020. [Consulta: 17 setembre 2020].
* ↑ «LibRaw/LibRaw» (en anglès). [Consulta: 17 setembre 2020].
* ↑ «Arch Linux - libraw 0.20.0-1 (x86_64)». [Consulta: 17 setembre 2020].
* ↑ «Debian -- Package Search Results -- libraw». [Consulta: 17 setembre 2020].
* ↑ «RPM resource LibRaw». [Consulta: 17 setembre 2020].
* ↑ «media-libs/libraw – Gentoo Packages». [Consulta: 17 setembre 2020].
* ↑ «Programari d'openSUSE». [Consulta: 17 setembre 2020].
* ↑ «Index of /slackware/slackware-14.2/source/l/LibRaw». [Consulta: 17 setembre 2020].
* ↑ «libraw package : Ubuntu» (en anglès). [Consulta: 17 setembre 2020].
* ↑ «About» (en anglès). [Consulta: 17 setembre 2020].
* ↑ «GNOME/gthumb», 17-09-2020. [Consulta: 17 setembre 2020].
* ↑ «easyHDR software version history | changelog». [Consulta: 17 setembre 2020].
* ↑ «OpenImageIO/oiio» (en anglès). [Consulta: 17 setembre 2020].
* 1 2 «Projects · FA / Siril» (en anglès). [Consulta: 17 setembre 2020].
# Sant Lluís Rei de Bellaguarda

Sant Lluís Rei de Bellaguarda és la capella de la guarnició militar del Castell de Bellaguarda, en el terme comunal nord-català del Pertús, a la comarca del Vallespir.
Està situada a l'interior del Fort o Castell de Bellaguarda. Al llarg de la història ha estat sempre servida per un capellà adscrit a l'exèrcit.
Va ser construïda per Sébastien Le Prestre de Vauban a la segona meitat del segle xvii, dins del Castell de Bellaguarda, ja que era preceptiva l'existència d'una capella dins dels recintes militars. Es tracta d'una capella de caràcter sobri, casernari, com correspon al lloc on es troba.

## Bibliografia

* Gavín, Josep M. «Ros 234. Sant Lluís Rei de Bellaguarda». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «El Pertús». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Lluís Rei de Bellaguarda en els ortofotomapes de l'IGN
# Mouacourt

Mouacourt és un municipi francès situat al departament de Meurthe i Mosel·la i a la regió del Gran Est. L'any 2007 tenia 77 habitants.

## Demografia
### Població

El 2007 la població de fet de Mouacourt era de 77 persones. Hi havia 29 famílies, de les quals 4 eren unipersonals (4 homes vivint sols), 14 parelles sense fills i 11 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 29 eren l'habitatge principal de la família i 5 eren segones residències. 32 eren cases i 2 eren apartaments. Dels 29 habitatges principals, 22 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 9 tenien quatre cambres i 20 en tenien cinc o més. 23 habitatges disposaven pel capbaix d'una plaça de pàrquing. A 13 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mouacourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 0 |
| 4 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 0 |
| 4 | 35 a 39 | 8 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 8 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 36 persones, 27 eren actives i 9 eren inactives. De les 27 persones actives 23 estaven ocupades (11 homes i 12 dones) i 5 estaven aturades (3 homes i 2 dones). De les 9 persones inactives 4 estaven jubilades, 2 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Mouacourt hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Mouacourt a l'INSEE.
* Évolution et structure de la population Fitxa amb el detall de dades de Mouacourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gorgo al Monticano

Gorgo al Monticano és un municipi italià, dins de la província de Treviso. L'any 2007 tenia 3.977 habitants. Limita amb els municipis de Chiarano, Mansuè, Meduna di Livenza, Motta di Livenza, Oderzo i Pasiano di Pordenone (PN)

## Administració

Llista d'alcaldes :
| Període | Identitat | Partit |
| 2008- | Firmino Vettori | LN-Lliga Vèneta |
# Retrogradació (música)

La retrogradació -igual que la inversió- és una tècnica de composició musical que permet crear una melodia derivant-la d'una altra, i que consisteix a llegir-la o interpretar-la en ordre invers, des del final fins al començament. L'aplicació d'aquesta tècnica és especialment important en el contrapunt, quan es fan sonar ambdues melodies -l'original i la seva retrogradació- combinades, ja sigui en un cànon, en una fuga o en alguns altres tipus de composició polifònica imitativa, perquè s'entén que la retrogradació és una imitació de la melodia original, malgrat que molt sovint l'orella no ho capti així, fet que li dona un valor afegit.
Aquesta tècnica va ser especialment emprada en l'època de màxima esplendor del contrapunt, i sobretot pels compositors que mostraren més mestratge i voluntat contrapuntisitca, entre els segles xv i xviii, i va ser recuperada l'any 1923 per Arnold Schönberg en el seu mètode de composició anomenat dodecafonisme com una tècnica molt més essencial i important del que ho havia estat en el contrapunt clàssic.
A continuació hi ha una sèrie dodecafònica:
I aquesta és la seva retrogradació (la sèrie anterior, llegida des del final)

## Enllaços externs

* Visualització d'un cànon per retrogradació en l'Ofrena Musical de Johann Sebastian Bach
# Xarxet del Baikal

El xarxet del Baikal (Sibirionetta formosa) és un petit ànec d'hàbits migratoris que habita estanys, rius i llacs. Cria en Sibèria Oriental i passa l'hivern a l'est i sud-est de la Xina, Corea del Sud i sud del Japó.

## Taxonomia

Característiques moleculars i de comportament fan que avui no es considere ubicat al gènere Anas sinó com l'única espècie del gènere Sibirionetta Boetticher, 1929.

## Referències

* ↑ «Xarxet del Baikal». Cercaterm. TERMCAT, Centre de Terminologia. Rev. 12 octubre 2024(català)
* ↑ El xarxet del Baikal a BIRDLIFE Arxivat 2011-08-05 a Wayback Machine. Rev.30-05-2011
* ↑ Johnson, Kevin P.; Sorenson, Michael D. «Phylogeny and biogeography of dabbling ducks (genus Anas): a comparison of molecular and morphological evidence» (PDF). Auk, 116, 3, 1999, pàg. 792–805. DOI: 10.2307/4089339.
* ↑ Johnson, Kevin P.; McKinney, Frank; Wilson, Robert; Sorenson, Michael D. «The evolution of postcopulatory displays in dabbling ducks (Anatini): a phylogenetic perspective» (PDF). Animal Behaviour, 59, 5, 2000, pàg. 953–963. Arxivat de l'original el 2008-09-11. DOI: 10.1006/anbe.1999.1399. PMID: 10860522 [Consulta: 2 juny 2017]. Arxivat 2006-01-05 a Wayback Machine.
# Veïnat de la Misèria

El Veïnat de la Misèria és un veïnat de la comuna vallespirenca de Montferrer, a la Catalunya del Nord.
És a l'extrem sud del terme de Montferrer, a prop del límit amb el Tec. Al seu nord-oest hi ha el lloc de Mas Crosills, i al nord-est, Can Llobat, amb la capella i l'Oratori de Sant Galderic.

## Referències

* ↑ El Veïnat de la Misèria en els ortofotomapes de l'IGN
# Dumbarton (Virgínia)

Dumbarton és una concentració de població designada pel cens dels Estats Units a l'estat de Virgínia. Segons el cens del 2000 tenia 6.674 habitants.

## Demografia

Segons el cens del 2000, Dumbarton tenia 6.674 habitants, 3.515 habitatges, i 1.507 famílies. La densitat de població era de 1.232,9 habitants per km².
Dels 3.515 habitatges en un 19,9% hi vivien nens de menys de 18 anys, en un 25,7% hi vivien parelles casades, en un 13,8% dones solteres, i en un 57,1% no eren unitats familiars. En el 47,6% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,89 i el nombre mitjà de persones que vivien en cada família era de 2,72.
Per edats la població es repartia de la següent manera: un 18,4% tenia menys de 18 anys, un 11,9% entre 18 i 24, un 33,4% entre 25 i 44, un 16,1% de 45 a 60 i un 20,3% 65 anys o més.
L'edat mediana era de 35 anys. Per cada 100 dones de 18 o més anys hi havia 74,2 homes.
La renda mediana per habitatge era de 33.300 $ i la renda mediana per família de 39.583 $. Els homes tenien una renda mediana de 29.682 $ mentre que les dones 23.549 $. La renda per capita de la població era de 21.446 $. Entorn del 5,7% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dumbarton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Dumbarton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Liasa

Liasa és el nom genèric d'enzims de classe IV (EC 4) que duen a terme reaccions bioquímiques en què s'eliminen grups mitjançant l'escissió d'un enllaç, generalment entre dos àtoms de carboni, entre carboni i oxigen, entre carboni i nitrogen o entre carboni i sofre, per formar-se un doble enllaç. A la inversa (menys freqüents), poden catalitzar la formació d'aquests enllaços mitjançant l'addició d'un grup al doble enllaç. Per exemple, l'enzim (adenilat ciclasa) que catalitza la següent reacció seria una liasa:
    ATP → AMPc + PP$_i$
Segons l'enllaç que destrueixen, es classifiquen en:
* EC 4.1 Liases carboni-carboni
* EC 4.2 Liases carboni-oxigen
* EC 4.3 Liases carboni-nitrogen
* EC 4.4 Liases carboni-sofre
* EC 4.5 Liases carboni-halur
* EC 4.6 Liases fósfor-oxigen

## Referències

* ↑ «0119262.xml Liasa». Gran Enciclopèdia Catalana. Barcelona: Grup Enciclopèdia Catalana.
# Sant Lluís Rei del Mas dels Capellans

Sant Lluís Rei del Mas dels Capellans és una capella del terme comunal de vila de Ceret, a la comarca del Vallespir (Catalunya del Nord), situada en el Mas dels Capellans.
És a la zona oriental del terme comunal, al sud del Mas d'en Pallagordi, al sud-est del Mas d'en Poble, i a llevant del Mas Biscaia, o Viscaia.
És una capella mitjana, de construcció popular, d'una sola nau gairebé quadrada. Té un petit campanar d'espadanya al capdamunt de la façana.

## Bibliografia

* Becat, Joan. «36 - Ceret». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Vall 21. Sant Lluís Rei del Mas dels Capellans». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3**). ISBN 84-85180-13-5.
* Ponsich, Pere; Lloret, Teresa; Gual, Raimon. «Morellàs i les Illes». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ La capella de Sant Lluís Rei del Mas dels Capellans en els ortofotomapes de l'IGN
# PROTECT IP Act

La PROTECT IP Act (també anomenada PIPA) és un projecte de llei amb l'objectiu de donar als titulars del govern dels EUA i dels propietaris de drets d'autor eines addicionals per restringir l'accés a llocs web dedicats a infringir els drets d'autor, especialment contra els registrats fora dels EUA, el projecte va ser presentat el 12 de maig de 2011, pel senador Patrick Leahy (D-VT) i 11 co-patrocinadors. L'oficina de pressupostos del congrés va estimar que la realització del projecte de llei li costaria al govern federal $47 milions fins a l'any 2016. El comitè judicial del senat va aprovar la llei, però el senador Ron Wyden (D-OR) va aturar-la.
La PROTECT IP Act és una re-escriptura de la llei Combating Online Infringement and Counterfeits Act (COICA), que va ser rebutjada el 2010.
Arran de les protestes en línia el 18 de gener de 2012, el senador Harry Reid va anunciar que la votació pel projecte de llei es posposaria fins que les qüestions plantejades s'haguessin resolt.

## Vegeu també

* Stop Online Piracy Act
* Apagada de la Viquipèdia en anglès

## Referències

* ↑ «Senate bill amounts to death penalty for Web sites». CNet, 12-05-2011. Arxivat de l'original el 25 d’octubre 2012. [Consulta: Nov 7, 2011].
* ↑ «S. 968: Preventing Real Online Threats to Economic Creativity and Theft of Intellectual Property Act of 2011». GovTrack. [Consulta: 22 maig 2011].
* ↑ CBO Scores PROTECT IP Act; The Hill; August 19, 2011
* ↑ Wyden, Ron. «Overreaching Legislation Still Poses a Significant Threat to Internet Commerce, Innovation and Free Speech.». Sovreign. [Consulta: 28 maig 2011].
* ↑ «Americans face piracy website blocking». BBC, 13-05-2011 [Consulta: 24 maig 2011].
* ↑ Weisman, Jonathan «After an Online Firestorm, Congress Shelves Antipiracy Bills». NYTimes, 20-01-2012 [Consulta: 20 gener 2012].
* ↑ Stephanie Condon (20 January 2012), "PIPA, SOPA put on hold in wake of protests" CBS News
# Deci Mundus

Deci Mundus (llatí: Decius Mundus) va ser un cavaller romà que va viure sota el regnat de Tiberi, que es va fer passar pel déu Anubis a una dona de l'alta societat romana per a obtenir els seus favors sense el seu coneixement, com a part de la pràctica de la hierogàmia.
Aquesta història ha passat a la posteritat gràcies al relat d'en Flavi Josep en la seva Història dels jueus.

## La història de Deci Mundus i Paulina

Paulina, casada amb Saturní, era segons la història rica, bella i molt piadosa, practicant del culte d'Isis. El jove Deci Mundus se'n va enamorar, però no va aconseguir seduir-la. Li va oferir 200.000 dracmes a canvi de passar una nit amb ella, sense èxit, i va pensar a suïcidar-se. Una dona anomenada Idé, una lliberta seva, li va proposar satisfer els seus desitjos a canvi de 50.000 dracmes. Amb aquests diners va subornar els sacerdots del temple d'Isis que sovintejava Paulina, que van informar Paulina que Anubis havia expressat el seu desig de conèixer-la.
Quan Paulina va anar a passar la nit al temple per una unió hierogàmica amb el déu, Deci Mundus va ocupar el lloc d'Anubis, i va obtenir així els seus favors. Quan Paulina va explicar després a Deci Mundus la meravellosa nit que havia passat amb el déu, ell li va dir:
| « | Gràcies per estalviar-me 200.000 dracmes i donar-m'ho tot en nom d'Anubis. | » |
En adonar-se del seu error, Paulina va explicar-ho al seu marit, que va decidir no deixar impune aquest fet. L'emperador Tiberi en va ser informat i va condemnar a mort els sacerdots i Idé, va ordenar destruir el temple d'Isis, va llançar la seva estàtua al Tíber, i Mundus va ser condemnat a l'exili.

## Referències

* ↑ Chevillot, Jean-Pierre. D'Isis au Christ : aux sources héllenistiques du christianisme (en francès). Éditions L'Harmattan, 2011. ISBN 9782296449282.
* ↑ Picart, Bernard. Cérémonies et coutumes religieuses de tous les peuples du monde (en francès), 1809, p. 256-257.

## Vegeu també

* Matrimoni a l'antiga Roma
* Patrici
* Religió a l'antiga Roma
* Sexualitat a l'antiga Roma
* Temple d'Isis
# Xarxet encaputxat

El xarxet encaputxat (Anas versicolor) és una espècie d'ocell de la família dels anàtids (Anatidae) que habita estanys, aiguamolls i llacs, al centre de Xile, centre i sud de Bolívia, el Paraguai, sud del Brasil, Uruguai i Argentina fins Terra del Foc. També a les illes Malvines. Modernament se l'ha inclòs en el gènere Spatula com S. versicolor.

## Referències

* ↑ «Xarxet encaputxat». Cercaterm. TERMCAT, Centre de Terminologia. Rev. 11 octubre 2024(català)
# Veïnat de Vallors

El Veïnat de Vallors és una entitat de població del municipi de Santa Coloma de Farners, situat a la comarca de la Selva. En el cens de 2006 tenia 32 habitants.
# Dumas (Mississipi)

Dumas és una població dels Estats Units a l'estat de Mississipi. Segons el cens del 2000 tenia 452 habitants.

## Demografia

Segons el cens del 2000, Dumas tenia 452 habitants, 181 habitatges, i 133 famílies. La densitat de població era de 44,7 habitants per km².
Dels 181 habitatges en un 34,3% hi vivien nens de menys de 18 anys, en un 63% hi vivien parelles casades, en un 7,7% dones solteres, i en un 26% no eren unitats familiars. En el 24,3% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,4% tenia menys de 18 anys, un 8,2% entre 18 i 24, un 29,2% entre 25 i 44, un 24,8% de 45 a 60 i un 12,4% 65 anys o més.
L'edat mediana era de 36 anys. Per cada 100 dones de 18 o més anys hi havia 103 homes.
La renda mediana per habitatge era de 32.250 $ i la renda mediana per família de 40.391 $. Els homes tenien una renda mediana de 30.179 $ mentre que les dones 20.341 $. La renda per capita de la població era de 13.121 $. Entorn del 13% de les famílies i el 14% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dumas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Dumas». American Fact Finder. Oficina del Cens dels Estats Units, 12-01-2010.
# Sant Miquel de la Prenyanosa

Sant Miquel de la Prenyanosa és una església de Cervera (Segarra) protegida com a Bé Cultural d'Interès Local.

## Descripció

Es tracta d'una església que ha estat molt modificada. La façana presenta un acabat rectilini s'accedeix a l'interior mitjançant una porta motllurada d'arc escarser. Al damunt hi ha una finestra d'arc de mig punt. Destaca el campanar de cadireta, lleugerament desplaçat de l'eix de la porta, cobert a doble vessant i amb dos ulls de costat i un de més petit a sobre.
L'interior consta d'una sola nau coberta amb volta de creueria. L'absis ocupava l'espai de la porta actual. A la façana sud es pot veure restes de l'antic aparell de carreuó irregular amb disposició desordenada que fa pensar que l'edifici original podria ser del segle XI
L'església té adossat el cementiri i la casa rectoral.

## Història

L'església de Sant Miquel de Prenyanosa apareix documentada ja l'any 1024, formant part de la marca berguedana del comtat de la Cerdanya. Apareix també al document de consagració de Santa Maria de Guissona, que cobrava delmes al terme de la Prenyanosa. Fins al segle XVI estigué vinculada, com a sufragània, a l'església de Sant Miquel de Tudela, mentre que a partir d'aquest moment, serà Sant Miquel de la Prenyanosa la nova parròquia.

## Referències

* 1 2 3 4 «Sant Miquel de la Prenyanosa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2021].
# MouTV

MouTV és la televisió pública dels Transports Metropolitans de Barcelona (TMB). Es pot veure en les pantalles de diversos transports de TMB i la seva programació rau en notícies d'actualitat nacional i internacional així com anuncis de conducta cívica al transport públic i programes sobre esdeveniments relacionats amb TMB. Els programes i les notícies es van alternant amb anuncis.
Durant l'any 1994 als autobusos de Barcelona hi havia un precedent de MouTV, anomenat Telebus. El Telebus era senzillament un panell de notícies escrites i sense cap imatge. L'any 2006 es va instal·lar l'actual model de pantalles. Encara que no va ser fins al 2011 que es va fundar MouTV.

## Referències

* ↑ Balanzà, Albert. «MouTV... al metro de Barcelona, i hilaritat a Twitter». Diari Ara, 27-09-2011. [Consulta: 26 setembre 2019].
# Ourayita

L'ourayita és un mineral de la classe dels sulfurs. Rep el nom per la comunitat Ouray, a Colorado, Estats Units, a prop d'on es va descobrir el mineral.

## Característiques

L'ourayita és una sulfosal de fórmula química Ag₃Pb₄Bi₅S$_{13}$. Es tracta d'una espècie aprovada com a espècie vàlida per l'Associació Mineralògica Internacional i publicada per primera vegada l'any 1977. Cristal·litza en el sistema ortoròmbic. La seva duresa a l'escala de Mohs és 2.
Segons la classificació de Nickel-Strunz, l'ourayita pertany a «02.JB: Sulfosals de l'arquetip PbS, derivats de la galena, amb Pb» juntament amb els següents minerals: diaforita, cosalita, freieslebenita, marrita, cannizzarita, wittita, junoïta, neyita, nordströmita, nuffieldita, proudita, weibul·lita, felbertalita, rouxelita, angelaïta, cuproneyita, geocronita, jordanita, kirkiïta, tsugaruïta, pillaïta, zinkenita, scainiïta, pellouxita, chovanita, aschamalmita, bursaïta, eskimoïta, fizelyita, gustavita, lil·lianita, ramdohrita, roshchinita, schirmerita, treasurita, uchucchacuaïta, ustarasita, vikingita, xilingolita, heyrovskýita, andorita IV, gratonita, marrucciïta, vurroïta i arsenquatrandorita.

## Formació i jaciments

Va ser descoberta a la mina Old Lout, a la localitat nord-americana de Poughkeepsie Gulch, al districte de Red Mountain del comtat de San Juan, a Colorado. També ha estat descrita posteriorment en altres indrets propers del mateix comtat, i dels comtats de La Plata i Summit. També ha estat descrita a l'estat de Nevada. Fora dels Estats Units també ha estat trobada a l'Argentina, Mèxic, Groenlàndia, Àustria, Eslovàquia, Escòcia, Bulgària, Grècia, Ucraïna, la República Popular de la Xina i l'Uzbekistan.

## Referències

* ↑ «Ourayite» (en anglès). Mindat. [Consulta: 25 març 2018].
# Decia de duumviris navalibus

Decia de duumviris navalibus va ser una llei romana adoptada a proposta de Marc Deci, tribú de la plebs, l'any 313 aC, quan eren cònsols Gai Juni Bubulc Brut i Quint Emili Barbula. En virtut d'aquesta llei es van crear els duumvirs navals, que havien de restaurar i proveir la flota romana.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 45 [Consulta: 14 qbril 2022].